STS-126

STS-126 bija Space Shuttle Endeavour apgādes un remonta ekspedīcija uz Starptautisko kosmosa staciju (SKS). Stacijas lidojumu programmā šī misija tika apzīmēta kā ULF-2 (Utilization and Logistics Flight 2)
Starts notika  00:55 UTC no Kenedija kosmosa centra starta laukuma 39A.

STS-126 misijas uzdevums bija nogādāt stacijā iekārtas un krājumus apkalpei. Bez tam notika vairākas iziešanas kosmosā, lai veiktu saules bateriju pagriešanas mehānisma remontu. Ar kosmoplānu stacijā ieradās SKS 18. ekspedīcijas jaunā dalībniece Sandra Magnusa, kas nomainīja Gregoriju Šamitofu.

 Apkalpe 
KosmonautsVirz.¹AmatsLidojums pēc skaitaValsts Kristofers Fērgusons (Christopher Ferguson) ↑↓ komandieris 2.  Eriks Bo (Eric A. Boe) ↑↓ pilots 1.  Donalds Petits (Donald Pettit) ↑↓ misijas speciālists 1 2.  Stīvens Bouens (Stephen G. Bowen) ↑↓ misijas speciālists 2 1.  Heidemarija Stefanišina-Paipere (Heidemarie Stefanyshyn-Piper) ↑↓ misijas speciālists 3 2.  Roberts Kimbro (Robert Shane Kimbrough) ↑↓ misijas speciālists 4 1.  Sandra Magnusa (Sandra Magnus ) ↑ SKS lidojuma inženieris 2.  Gregorijs Šamitofs (Gregory Chamitoff) ↓ SKS lidojuma inženieris 1.  ¹ — lidojuma virziens: ↑ (augšup) vai ↓ (lejup)

 Derīgā krava 
Endeavour kravas telpā atradās Leonardo Daudzuzdevumu loģistikas modulis (MPLM) ar krājumiem un iekārtām, lai stacijas apkalpi varētu palielināt līdz sešiem cilvēkiem. Starp iekārtām bija papildu guļvietas, vingrošanas trenažieri, ūdens reģenerēšanas iekārta un rezerves daļas.

 Gatavošanās lidojumam 
Pēc STS-123 misijas beigām Endeavour tika nogādāts uz Orbitālā aparāta sagatavošanas korpusu, lai gatavotu Habla kosmiskā teleskopa remonta misijas STS-125 nodrošināšanai kā rezerves kosmoplānam, gadījumā ja Atlantis nevarētu droši atgriezties uz zemes. 2008. gada septembrī to pārvietoja uz starta laukumu 39B. Tā kā STS-125 misija tika pārcelta uz 2009. gadu, jo negaidīti bija sabojājies Habla teleskops, tad  gan Atlantis, gan Endeavour tika atgriezts atpakaļ Montāžas ēkā.  kosmoplāns tika pārvietots uz starta laukumu 39A misijai STS-126.

 Lidojuma gaita 

Endeavour startēja  00:55 UTC.

Pie stacijas kosmoplāns pieslēdzās  22:01 UTC. Lūku atvēršana notika  00:16. 02:50 UTC Magnusa oficiāli pievienojās stacijas 18. ekspedīcijas apkalpei, glābšanas kuģī Sojuz TMA-13 nomainot Šamitofa sēdvietu pret Magnusas, kas tika atvests ar Endeavour.

Leonardo kravas moduļa izcelšana sākās  16:45 UTC. Stacijas manipulatoru vadīja Petits un Kimbro. Konteiners tika pievienots pie Harmony moduļa 18:04. Pēc hermētiskuma pārbaudēm lūka uz to tika atvērta 23:43 UTC. Pēc tam sākās kravu pārvietošana. Daļa no apkalpes veica ieplānotos eksperimentus.

Leonardo modulis, kurā bija iekrauti eksperimentu materiāli, vairs nevajadzīgās iekārtas un atkritumi, atpakaļ kosmoplāna kravas telpā tika ievietots  21:52 UTC; manipulatoru vadīja Petits un Kimbro.

Gatavojoties atpakaļceļam, lūkas starp staciju un Endeavour tika aizvērtas  23:31 UTC.  14:47 UTC kosmoplāns atvienojās no SKS. Attālināšanās no stacijas tika aizkavēta, jo kosmoplāna aizlidošanas trajektoriju šķērsotu veca krievu pavadoņa atliekas. Kad ceļš bija drošs,  23:22 UTC tika veikta pēdējā dzinēju iedarbināšana, lai veiktu attālināšanos no stacijas.

 20:33 UTC tika palaists 7 kg pavadonis PicoSat Solar Cell Testbed Experiment. Tas ir izmēģinājumu pavadonis vēlākai misijai PicoSat Solar Cell, kurā tiks pētīta radiācijas degradējošā ietekme uz saules baterijām ģeostacionārajā pārejas orbītā.

Pēc grafika Endeavour nolaišanās bija paredzēta  18:19 UTC, bet slikto laikapstākļu dēļ Kanaveralas zemesragā tā tika atlikta par vienu stundu. Tā kā arī pēc stundas laiks neuzlabojās, nolaišanās tika pārnesta uz Edvardsa Gaisa spēku bāzi Kalifornijā. Bremzēšanas impulss tika iedarbināts 20:19 UTC. Endeavour skrejceļam 04L pieskārās 21:25:06 UTC; pilnīga apstāšanās bija 21:26:03 UTC.

 Iziešanas atklātā kosmosā 
MisijaKosmonautiSākums (UTC)BeigasIlgums Darbība STS-126EVA 1 Heidemarija Stefanišina-PaipereStīvens Bouens  18:09  01:01 6 stundas 52 minūtes Tukšās slāpekļa tvertnes pārvietošana no ESP-3 uz kosmoplāna kravas telpu, iekārtu novietošana uz ESP-3. Aizsargpārklāja noņemšana no Kibo pieslēgmehānisma. Saules bateriju pagriešanas mehānisma tīrīšana un iesmērēšana ar smērvielu, vienpadsmit gultņa veltņu nomaiņa. STS-126EVA 2 Stefanišina-PaipereRoberts Kimbro  17:58  00:43 6 stundas 45 minūtes Divu Crew and Equipment Translation Aid (CETA) ratiņu pārvietošana no mobilā transportiera vienas puses uz otru. Stacijas manipulatora gultņu iesmērēšana. Turpinājās darbi pie saules bateriju pagriešanas mehānisma tīrīšanas un eļļošanas. STS-126EVA 3 Stefanišina-PaipereBouens  18:01  00:58 6 stundas 57 minūtes Turpinājās darbi pie saules bateriju pagriešanas mehānisma tīrīšanas, eļļošanas un gultņa veltņu nomaiņas. STS-126EVA 4 BouensKimbro  18:24  00:31 6 stundas 07 minūtes Pabeigta saules bateriju pagriešanas mehānisma gultņa veltņu nomaiņa un iesmērēšana, tika iesmērēts arī otras puses pagriešanas mehānisms. Uzstādīta videokamera uz saules bateriju fermas. Sagatavots Kibo modulis eksperimentu paneļa pievienošanai.

 Ārējās saites 
 STS-126 NASA mājaslapā

Kategorija:Space Shuttle ekspedīcijas